Gregg Allman

Gregory LeNoir Allman (8. detsember 1947 Nashville, Tennessee – 27. mai 2017 Richmond Hill, Georgia) oli USA rokk- ja bluusimuusik. Ta oli eeskätt tuntud ansambli The Allman Brothers Band liikmena.

Ta alustas oma muusikukarjääri koos oma vanema venna Duane'iga 1960. aastatel. 1969. aastal asutasid nad ansambli The Allman Brothers Band, mis ühendas roki, bluusi, džässi ja kantrimuusika elemente. Gregg täitis ansamblis solisti ja klahvpillimängija rolli."Suri rockmuusik Gregg Allman". ERR Muusika. 28.5.2017. Vaadatud 21.7.2017 Ansambel saavutas suuremat edu 1971. aastal kontsertalbumiga "At Fillmore East". Mõni aeg hiljem hukkus Duane mootorrattaõnnetuses. Pärast Duane'i surma võtsid Gregg ja kitarrist Dickey Betts ansambli juhtimise enda kätte. 1973. aastal ilmunud album "Brothers and Sisters" oli müügitulu poolest ansambli kõige edukam. Ansambel tegutses mõningaste pausidega kuni 2014. aastani."Suri rokipioneer Gregg Allman". Õhtuleht. 28.5.2017. Vaadatud 21.7.2017 Allman kirjutas ansambli osa tuntumad laulud, milleks olid muuhulgas "Whipping Post", "Melissa" ja "Midnight Rider". Ansamblil oli võtmeroll 1970. aastate southern rocki väljakujunemisel."MEENUTUSGALERII ja VIDEO: Suri tuntud rokipioneer Gregg Allman". Publik. 28.5.2017. Vaadatud 21.7.2017

1973. aastal alustas Allmann soolokarjääri, andes välja sooloalbumi "Laid Back". 1987. aastal tõusis ootamatul hitiks tema laul "I'm No Angel". Tema seitsmes stuudioalbum "Low Country Blues" (2011) jõudis USA plaadi müügiedetabelis Billboard 200 viiendale kohale, mis märkis tema albumite kõrgemat kohta.

Allman mängis Hammondi orelit ja kitarri ning ta oli tuntud oma tundeküllase hääle poolest. Tänu oma muusikalisele tööle nimetati teda southern rocki pioneeriks. 1995. aastal võeti ta The Allman Brothers Bandi liikmena vastu Rock'n'rolli Kuulsuste Halli. 2006. aastal võeti ta sooloartistina Georgia Music Hall of Fame'i liikmeks. Ajakiri Rolling Stone on ta valinud kõigi aegade parimate lauljate seas 70. kohale."Rolling Stone's 100 Greatest Singers of All Time". Vaadatud 21.7.2017

Läbi kogu oma elu kannatas Allman alkoholi- ja narkosõltuvuse käes. 2012. aastal andis ta välja autobiograafia "My Cross to Bear".

Allman oli abielus kokku seitse korda ja tal oli viis last. Aastatel 1975–1979 oli ta abielus laulja Cheriga.

Oma lõpu poole oli tal probleeme tervisega. Allman suri 2017. aasta 27. mail 69-aastaselt maksavähki.

 Diskograafia 
Stuudioalbumid
 "Laid Back" (1973)
 "Playin' Up a Storm" (1977)
 "Two the Hard Way" (1977) (koos Cheriga)
 "I'm No Angel" (1987)
 "Just Before the Bullets Fly" (1988)
 "Searching for Simplicity" (1997)
 "Low Country Blues" (2011)
 "Southern Blood" (2017)
Kontsertalbumid
 "The Gregg Allman Tour" (1974)
 "Gregg Allman Live: Back to Macon, GA" (2015)

 Viited 

 Välislingid 
 Ametlik koduleht
 "Gregg Allman, Southern Rock Pioneer, Dead at 69". Rolling Stone. 27.5.2017
 "Gregg Allman, Soulful Trailblazer of Southern Rock, Dies at 69". Billboard. 27.5.2017

Kategooria:Ameerika Ühendriikide muusikud
Kategooria:Sündinud 1947
Kategooria:Surnud 2017